**BEAVATÁS A BEAVATÁSOS NÉPFŐISKOLA GYAKORLATÁBA ÉS MÓDSZERTANÁBA**

**KÉPZÉS A LEENDŐ KÉPZŐKNEK**

**ÉS BEAVATÁSOS NÉPFŐISKOLA INSTRUKTOROKNAK**

VÉRTESACSA 2018 NOVEMBER 19 - 25 BENTLAKÁSSAL

Előkészületként elolvasandó a hajdani akkreditálási vázlat, aminek hivatalos kidolgozása is megfontolandó a jövőben, aszerint, hogy mire is jutunk most novemberben Vértesacsán.

https://web.archive.org/web/20090908154729/http://hamvasklub.parknet.dk:80/

A KURZUS ELŐZETES NAPIRENDJE

**November 19. Hétfő**

Beérkezés lehetőleg délután 4-ig. 4-től ismerkedési körök, a jelenlévők fel illetve rákészültségét látókörös módon keringetve próbáljuk felmérni.

Vacsora 7 körül (?), 8-tól kb. 10-ig könnyű mozgások, térbejátszások zenei aláfestéssel.

**November 20. Kedd**

Ébresztő 7-kor, valamely reggeli meditációs kínálat az erre fogékonyaknak (szabadon választható) 8-kor reggeli.

Délelőtt képzőművészeti alapgyakorlatok: a ponttól a 3D papírszobrocskákig... Du 1-kor ebéd. Délután 2-kor előadás, látókör, téma a hamvasi **alapállás** Szántó F. István irodalom történész előadásával bevezetve. Vacsora 6-7 körül. Este 8-tól kb. 10-ig mozgások, páros váltógyakorlatok, térbejátszások, koreográfiák zenei aláfestéssel.

**November 21. Szerda**

Ébresztő 7-kor, valamely reggeli meditációs kínálat az erre fogékonyaknak (szabadon választható) 8-kor reggeli.

Délelőtt előadás, látókör, téma Baka József főiskolai tanárral az androgógia, illetve a felnőttoktatás tudományos felfogása, és a népfőiskola. Du 1-kor ebéd. Utána zene Mezei Szilárddal, improvizációk és a 'színházi zene' mibenléte. Vacsora 6-7 körül. Este 8-tól kb. 10-ig mozgások, páros váltógyakorlatok, térbejátszások, koreográfiák **saját** zenei aláfestéssel.

**November 22 csütörtök**

Ébresztő 7-kor, valamely reggeli meditációs kínálat az erre fogékonyaknak (szabadon választható) 8-kor reggeli.

Reggeli után kirándulás Vértesacsán és környékén.

Ebéd után a pillanatnyi, ám jól megfontolt alapállások mibenlétének tisztázása, megfogalmazásaik és borítékolásuk, valamint a beavatandó párok kisorsolása.

Vacsora után felkészülés a beavatásokra, konzultációk az instruktorokkal, és az esetleges korábbi résztvevőkkel.

**November 23 péntek**

Ébresztő 7-kor, valamely reggeli meditációs kínálat az erre fogékonyaknak (szabadon választható) 8-kor reggeli.

Délelőtt előadás-látókör: **Székelyné Kovács Eszter** (pszichológus), a szupervízió és a beavatásos népfőiskola.

Ebéd után előadás-látókör: **Faludi Erika** ( Falufejlesztési Társaság tagja), együttműködés és folyamat.

Vacsora után a másnapi beavatások eszközeinek előkészítése.

**November 24 szombat**

Ébresztő 7-kor, valamely reggeli meditációs kínálat az erre fogékonyaknak (szabadon választható) 8-kor reggeli.

EGÉSZ NAP A BEAVATÁSOKÉ, ha kell az éjszakába nyúlóan.

November 25 vasárnap

Ébresztő 7-kor, valamely reggeli meditációs kínálat az erre fogékonyaknak (szabadon választható) 8-kor reggeli.

Látókör: képzéskiértékelés, esetleges csapatszervezés, a továbbvitel megbeszélése stb. Ez a program addig tart, amíg van megbeszélni való (az ebédet még igen, de már a vacsorát nem foglalja magában)

**A tárgyi feltételek** (a szervező által biztosítandó feltételek, és a résztvevők által biztosítandó eszközök)

A művészeti alapgyakorlatozáshoz tipikusan papírt (mindenfélét), vízfestéket, ragasztó és kötöző, tűzőanyagokat, eszközöket kell beszerezni.

A résztvevőknek mozgásra, hempergésre alkalmas sportos ruházatot kell hozniuk, valamint minél több hangszert, függetlenül attól, hogy mennyire tudnak rajta játszani.

Bevált ezenkívül, hogy mindenki, aki ezt fontosnak tartja hoz olvasni, nézegetni való számára fontos anyagokat (lehetőleg több példányban), amit a képzés idején felállított kis ‚közkönyvtárban‘ helyeznek el. Ezek felhasználása leginkább individuális, és a szabadidőkben történhet.